नशे के दलदल में फंस अपराधी बन रहे युवा, अब गैंगवार भी
उपखंडमुख्यालय सहित सांचौर, चितलवाना आस-पास के गांवों में स्मैक, गांजा अफीम के नशे की गिरफ्त में फंसे युवक अपराध की दलदल में धंसते जा रहे हैं। वह नशे की लत को पूरा करने के लिए अपराधों की डगर पर चल पड़े हैं। इसके चलते वह चोरी तथा लूट की वारदातों को अंजाम देने में भी कतई संकोच नहीं कर रहे हैं।
पिछले कुछ समय में क्षेत्र में अपराधों का ग्राफ बढ़ा है। चोरी, लूट छीना झपटी की बढ़ती घटनाओं ने पुलिस की मुश्किलें बढ़ा दी हैं, लेकिन इससे भी चिंताजनक बात यह है कि अधिकांश वारदातों को अंजाम देने वाले शातिर बदमाश नहीं बल्कि नौजवान किशोर हैं। नशे की बुरी आदत के कारण नौजवान-किशोर कम उम्र में ही अपराध जगत की ओर अग्रसर हो रहे हैं। जिले के इन तीन उपखंड के गांवों में ऐसे कई उदाहरण आसानी से मिल जाएंगे, जो युवा साधारण परिवार से थे, नशे की लत के शिकार होने के बाद अपराधी बन गए। जिनके खिलाफ प्रदेश सहित अन्य राज्य लूट, हत्या, तस्करी के दर्जनों मामले दर्ज है। पिछले दो साल के आंकड़ों पर गौर करे तो 2015 में स्मैक डोडा पोस्त के दस मामले थे जिनमें 13 आरोपी थे, लेकिन 2016 में यह आंकड़ा बढ़ कर 17 तक पहुंच गया और आरोपियों की संख्या में 13 से 23 तक पहुंच गई।
कुख्यातगैंगस्टर का अड्डा बन चुके है ये उपखंड : जिलेके सांचौर, चितलवाना भीनमाल के गांव कुख्यात तस्करों गैंगस्टरों का अड्डे बने हुए हैं। जिन्होंने आपसी विवाद के चलते कई बार गैंगवार को अंजाम दिया है। जानकारी के अनुसार प्रकाश गोदारा चितलवाना, प्रकाश विश्नोई, गोपा दर्जी की गैंग, मांगीलाल विश्नोई, करड़ा क्षेत्र में सोहनलाल विश्नोई सहित कई गैंग के गुर्गे इस क्षेत्र में सक्रिय होकर नशे का कारोबार कर रहे हैं। इनकी ओर से कई बार अपहरण, पुलिस पर फायरिंग हत्या जैसी वारदातों को अंजाम दिया जा चुका है। कई बार आपसी रंजिश के चलते एक दूसरों पर फायरिंग भी कर चुके है।
नशे के कारोबार के लिए चुराते हैं वाहन
नशेकी आदी कई युवा अपने नशीली वस्तुएं खरीदने के लिए पैसों की कमी होने पर कस्बों शहरों से वाहनो को चोरी करके ओने पौने दामों नशे का कारोबार करने वाले तस्करों को बेच देते हैं। जिसके बाद उन वाहनों से अवैध शराब, डोडा पोस्त स्मैक के परिवहन के लिए करते हैं।
नशे की गिरफ्त में अधिकांश युवा वर्ग
गुजरातकी सीमा से लगे सांचौर चितलवाना उपखंड के कई गांवों, कस्बों भीनमाल जैसे बड़े शहर में भी नशे का जाल युवा वर्ग को अपनी गिरफ्त में ले चुका है। अफीम का इस्तेमाल तो पारंपरिक रूप से हो रहा था, लेकिन अब स्मैक सहित अन्य अन्य नशीली वस्तुओं की उपलब्धता आम होने से स्कूली बच्चों युवा वर्ग में नशे की लत भी जोर पकड़ती जा रही है। यह समस्या बेहद भयावह और चिंताजनक इसलिए भी है कि जो युवा वर्ग भविष्य में आर्थिक विकास का आधार बन सकता है वह नशे की गिरफ्त में जकड़ता जा रहा है। जानकारी के अनुसार नशे की लत 15 से 35 साल की उम्र के लोगों में सबसे ज्यादा है। इस वर्ग के ज्यादातर लोग या तो बेरोजगार हैं या अपनी आकांक्षाएं पूरी हो पाने की वजह से नशे की लत के शिकार हो रहे हैं।
अपराधियोंके खिलाफ कार्रवाई कर रहे हैं
^क्षेत्रके गांवों में तस्करी करने वालों के खिलाफ पुलिस लगातार कार्रवाई कर रही है। कुछ कुख्यात बदमाशों को हाल ही में पुलिस ने पकड़ा है और अन्य आरोपियों को पकड़ने के लिए पुलिस की टीम कोशिश कर रही है।- जसारामबोस, एडिशनल एसपी, सांचौर
केस नंबर. 1
चितलवानाके साधारण परिवार में जन्मा प्रकाश गोदारा तस्करी का मास्टर माइंड माना जाता है। इस पर लूट, शराब तस्करी, फायरिंग सहित अन्य प्रकार के दर्जनों मामले प्रदेश सहित अन्य थानों में दर्ज है। पिछले साल सांचौर के पास पलादर गांव से मोहनलाल प्रजापत का अपहरण करके मुंबई दिल्ली में हवाले के माध्यम से 70 लाख की फिरौती वसूली थी। इस मामले में आरोपी को जोधपुर पुलिस की स्पेशल टीम ने चितलवाना के पास से गिरफ्तार किया है।
केसनं. 2
करड़ाथाना क्षेत्र का सोहनलाल विश्नोई वाहन चोर गिरोह का सरगना है। दो साल पूर्व करड़ा थाने में पुलिस के अधिकारियों पर दिन दहाड़े फायरिंग करके फरार हो गए थे। इस पर दर्जनों पुलिस थानों में तस्करी वाहन चोरी के मामले दर्ज है।
केस.3
करड़ाथाना क्षेत्र के अरणाय गांव के साधारण परिवार में जन्मे गोपाराम दर्जी नशे की लत का शिकार हो गया। जिसके बाद जरुरतों को पूरा करने के लिए पैसों नहीं होने के कारण अपराध को अंजाम देना शुरु कर दिया। जिसके बाद शराब डोडा पोस्त की तस्करी कई मामलों में गोपा दर्जी के खिलाफ पुलिस ने नामजद मामले दर्ज कर गिरफ्तार कर लिया था। जिसके बाद दो साल पहले सांचौर जेल तोड़ कर भागे अनिल पांड्या के साथ फरार हो गया था। फरारी के दौरान सांचौर के कई व्यापारियों को फिरौती के लिए धमकाने के मामले भी सामने आए थे।
वर्ष 2016
कुलप्रकरण 17
गिरफ्तारअभियुक्त 23
जब्तअफीम दुध 4.10किग्रा
विनिर्मित अफीम 5.540किग्रा
डोडा पोस्त 652.800किग्रा
अन्य296शीशीकॉडीन फॉस्फेट
स्मेक 138ग्राम480मिलीग्राम
वर्ष 2015
कुलप्रकरण 10
गिरफ्तारअभियुक्त 13
जब्तअफीम 40.835किग्रा
डोडा पोस्त 442किग्रा
गांजा 700ग्राम
जब्त वाहन जीप 2तथाकार : 2
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva hne_Deva hin_Deva hne_Deva hin_Deva san_Deva mar_Deva hin_Deva bho_Deva bho_Deva hin_Deva mag_Deva awa_Deva san_Deva mar_Deva hin_Deva bho_Deva hin_Deva awa_Deva bho_Deva